Riik on kui jõgi. Ta saab suureks siis, kui selle säng on madal. See saab keskuseks, kuhu püüab pääseda terve maailm.  Samuti on lugu naisega. Ta võidab mehe oma rahuga.  Ja rahulikkus on sedasama, mis vastupidavus.  Seetõttu - suur riik võib laskuda nende juurde, kes temast alamal ja pääseda neid valitsema.  Samuti - väike riik, alistudes mõnele suurriigile, võib kindlustada enesele selle liidusõpruse.  Nõnda hangib üks alistuvusega ustavust  ja teine sõprust.  Suurriik tahab saada oma võimu alla väiksemaid riike ja toita neid, kuna väike riik tahab olla suurriigile liitlaseks ja teda teenida.